רוזמרי ליץ'

רוזמרי ליץ' (באנגלית: Rosemary Leach; נולדה ב-18 בדצמבר 1935- 21 באוקטובר 2017) הייתה שחקנית תיאטרון, קולנוע וטלוויזיה אנגלייה. ב-1982 זכתה בפרס אוליבייה לשחקנית הטובה ביותר במחזה חדש על תפקידה במחזה "דרך צ'רינג קרוס 84", והייתה מועמדת לפרס באפט"א  לשחקנית המשנה הטובה ביותר על תפקידה בסרט "That'll Be the Day" ב-1973 ובסרט "זיכרונות אהבה מפירנצה" ב-1986.

בטלוויזיה השתתפה ליץ' בסדרות אחדות בהן "Germinal" (מ-1970), "היהלום שבכתר" (1982), "The Charmer" (מ-1987), "מעמד וממון" (1995) ו-"Berkeley Square" (מ-1998). היה לה תפקיד קבוע בסיטקום "המשפחה שלי".

ביוגרפיה
ליץ' נולדה במאץ' ונלוק שבמחוז שרופשייר. הוריה היו מורים במקצועם והם היו קרובי משפחה של אדמונד ליץ'. היא למדה משחק באקדמיה המלכותית לאמנות הדרמה (RADA). אחרי שהופיעה בתיאטרון רפרטוארי ובתיאטרון האולד ויק זכתה להכרה בקרב צופי הטלוויזיה בבריטניה כששיחקה בתפקיד סוזן ולדון, פילגשו של הטייקון ג'ון ויילדר (פטריק ויימארק) בסדרת הדרמה "The Power Game".

ב-1973 שיחקה ליץ' בתפקיד אלדונזה / דולצינאה בהפקה של ה-BBC לספר "דון קישוט" (בשם "הרפתקאותיו של דון קישוט"), בכיכובם של רקס הריסון ופרנק פינלי. ב-1978 גילמה את דמותה של המלכה ויקטוריה במיני-סדרה בת 4 חלקים בשם "ד'יזראלי". ב-1981 שיחקה בתפקיד אמיליה לצדו של בוב הוסקינס בתפקיד יאגו בסרט טלוויזיה "אותלו" עיבוד של ה-BBC למחזה במסגרת סדרת הטלוויזיה של מחזות שייקספיר.

ב-1982 שיחקה ליץ' בסדרת הדרמה "היהלום שבכתר" בתפקיד הדודה פני, וב-1986 השתתפה במחזה "Day To Remember" מאת ג'ק רוזנטל. ב-1987 שיחקה בתפקיד ג'ואן פלמלי-ברוס במיני-סדרה "The Charmer" בהפקת ITV ובכיכובו של נייג'ל הייברס.

בקולנוע הופיעה ליץ' בסרט "That'll Be the Day" בתפקיד אמו של דייוויד אסקס, בסרט "Ghost in the Noonday Sun" (מ-1973), בגרסה הטלוויזיונית של "הכרות חטופה" (1974), בסרט "אס.או.אס. טיטאניק" (1979), ודיבבה בסרט האנימציה "כלבי המגפה" (1982).

ב-1987 הייתה ליץ' מועמדת לפרס באפט"א לשחקנית המשנה הטובה ביותר על תפקידה בסרט "זיכרונות אהבה מפירנצה". ב-1992 כיכבה בסרט "An Ungentlemanly Act" העוסק בימים הראשונים של הפלישה לאיי פוקלנד ב-1982, וגילמה את ליידי מייביס האנט, אשתו של מושל האיים, סר רקס האנט. ב-1995 השתתפה ליץ' במיני-סדרה הפופולרית של ה-BBC "מעמד וממון", עיבוד לספרה הלא גמור של הסופרת אדית וורטון. היא שיחקה בתפקיד סלינה מראבל, המרקיזה מברייטלינגסי.

ליץ' שיחקה בתפקיד אנה בסדרת התסכיתים "No Commitments" של רדיו 4 של ה-BBC, ובסדרה "המשפחה שלי" גילמה את דמותה של אמה של סוזן הרפר, גרייס. היא הופיעה בתפקיד אורח בעונה השלישית של סדרת הטלוויזיה "דרך ווטרלו". מאז 1994 היא משתתפת לעיתים בסדרת הרדיו " The Archers" בתפקיד אלן רוג'רס.
ב-2001 שיחקה בתפקיד ראשי בפרק "Destroying Angel" בסדרה הבלשית "רציחות במידסומר".

ליץ' גילמה את המלכה אליזבת שלוש פעמים: ב-2002 בסרט הטלוויזיה "הנסיך ויליאם"; ב-2006 בעיבוד מחודש של "Tea with Betty" במסגרת סדרת "מחזה לאחר הצהרים", וב-2009 בסרט "מרגרט". ב-2004 שיחקה בתפקיד מיס פלום בפרק "Strangers meet on a train" בסדרה "Heartbeat".

ליץ' נפטרה ב-21 באוקטובר 2017.

פילמוגרפיה
 שנה שם שם באנגלית תפקיד הערות 1966 Court Martial ג'וליה לאזארה סדרת טלוויזיה בפרק "The Liberators" 1965–1966 The Power Game סוזן ולדון סדרת טלוויזיה 1967 Look and Read הדודה איימי 1967–1970  רוזמרי סדרת טלוויזיה 1968–1971 Jackanory מספרת סיפורים 1970 Germinal Maheude מיני-סדרה 1970 Roads to Freedom מרסל סדרת טלוויזיה 1971 Cider with Rosie אמא סרט טלוויזיה 1971–1973 Now Look Here לורה סדרת טלוויזיה 1973 Ghost in the Noonday Sun 1974 The Prince of Denmark לורה סדרת טלוויזיה 1974 הכרות חטופה Brief Encounter גברת גיינס סרט טלוויזיה 1975 The Confederacy of Wives קלריסה סרט טלוויזיה 1975 Sadie, It's Cold Outside סיידי פורטר סרט טלוויזיה 1976 Hindle Wakes גברת ג'פקוט סרט טלוויזיה 1978 Just Between Ourselves ורה סרט טלוויזיה 1978 ד'יזראלי Disraeli: Portrait of a Romantic המלכה ויקטוריה 1978–1980 Life Begins at Forty קאתי באנטינג סדרת טלוויזיה 1979 רמפול Rumpole of the Bailey גברת אידה טמפסט סדרת טלוויזיה בפרק "Rumpole and the Man of God" 1981 סוף טוב הכל טוב All's Well That Ends Well האלמנה מפירנצה 1981 אותלו Othello אמיליה סרט טלוויזיה 1984 Swallows and Amazons Forever!: Coot Club גברת בראבל סרט טלוויזיה 1984 היהלום שבכתר The Jewel in the Crown הדודה פני סדרת טלוויזיה 1984 Swallows and Amazons Forever!: The Big Six גברת בראבל סרט טלוויזיה 1984 This Office Life האלמנה רשמן סרט טלוויזיה 1985 Turtle Diary גברת צ'רלי אינצ'קליף 1985 זיכרונות אהבה מפירנצה A Room with a View גברת האניצ'רץ' 1985 הכלה The 17th Bride אסתר סרטו של נדב לויתן 1987 Still Crazy Like a Fox אלינור טרנדל סרט טלוויזיה 1987 The Charmer ג'ואן פלומלי-ברוס מיני-סדרה 1988 When We Are Married קלרה סופיט סרט טלוויזיה 1988 פעם בחיים Once in a Life Time גברת ווקר סרט טלוויזיה 1988 Across the Lake קוני רובינסון סרט טלוויזיה 1989 Summer's Lease ננסי לידבטר מיני-סדרה 1990 הילדים The Children מיס סקופ 1990 Dark River ג'יין אודבי סרט טלוויזיה 1991 Titmuss Regained דוט קורדל מיני-סדרה 1992 Shakespeare: The Animated Tales המספרת בפרק "הלילה השנים עשר" 1992 An Ungentlemanly Act מייביס האנט 1992–1993 Growing Pains ג'ואן קרדוק סדרת טלוויזיה 1993 התעלומה של אדווין דרוד The Mystery of Edwin Drood גברת טופ 1993 הוק The Hawk גברת מארש 1995 Blood and Peaches נאן סרט טלוויזיה 1995 מעמד וממון The Buccaneers ליידי ברייטלינגסי מיני-סדרה 1995 The Tomorrow People גלדיס טומס סדרת טלוויזיה 1995 Stick with Me, Kid סבתא סדרת טלוויזיה 1996 פרנץ' וסונדרס French and Saunders רוזמרי ליץ' בפרק "The Quick and the Dead" 1997 Frighteners נרסי בפרק " If You Meet a Fairy" 1997–1999 An Unsuitable Job for a Woman מיס מרקלנד סדרת טלוויזיה 1998 Bloodlines: Legacy of a Lord ליידי אוסבורן 1998 Berkeley Square נאני קולינס מיני-סדרה 1999 מה קרה להרולד סמית'? Whatever Happened to Harold Smith? אמו של הרולד 2000 Breathtaking גברת הנשו 2000 Ain't Misbehavin' מרגרט סרט קצר 2001 Perfect ורה סרט טלוויזיה 2001 רציחות במידסומר Midsomer Murders אוולין פופ בפרק "Destroying Angel" 2001 Back Home גברת דיקינסון סרט טלוויזיה 2001–2003 עם הרגלים על הקרקע Down to Earth איירין סדרת טלוויזיה 2002 Prince William המלכה אליזבת סרט טלוויזיה 2002 The Baroness and the Pig מרגרט 2004 הולבי סיטי Holby City ברברה ראש בפרק "One More Chance" 2004 Odd Socks ולמה סדרת טלוויזיה 2005 The Secretary Who Stole £4 Million קרול סמסון סרט טלוויזיה 2006 The Afternoon Play המלכה בפרק "Tea with Betty" 2003–2007 המשפחה שלי My Family גרייס סדרת טלוויזיה 2009 מרגרט Margaret המלכה אליזבת השנייה סרט טלוויזיה 2010 Mission London מיס קנינגהם 2011 The Great Ghost Rescue המלכה 2012 May I Kill U? מאגס

פרסים ומועמדויות
 שנה פרס קטגוריה שם תוצאה 1971 פרס באפט"א לטלוויזיה השחקנית הטובה ביותר Germinal / The Roads to Freedom  1973 פרס באפט"א לטלוויזיה השחקנית הטובה ביותר ITV פלייהאוס / Cider with Rosie  1974 פרס באפט"א לטלוויזיה השחקנית הטובה ביותר הרפתקאות דון קישוט  1974 פרס באפט"א לקולנוע שחקנית המשנה הטובה ביותר That'll Be the Day  1977 פרס אוליבייה השחקנית הטובה ביותר במחזה חדש Just Between Ourselves  1982 פרס אוליבייה השחקנית הטובה ביותר במחזה חדש דרך צ'רינג קרוס 84  1987 פרס באפט"א לקולנוע שחקנית המשנה הטובה ביותר זיכרונות אהבה מפירנצה 

קישורים חיצוניים



הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אישים זוכי פרס אוליבייה
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1935
קטגוריה:בריטים שנולדו ב-1935
קטגוריה:בריטיות שנפטרו ב-2017
קטגוריה:בריטים שנפטרו ב-2017